Björgunarsveitir leita að erlendum ferðamanni Björgunarsveitir , meðal annars af Vesturlandi , hafa verið kallaðar út til þátttöku í leit að ferðamanninum Eric John Burton . Hann er Englendingur búsettur á Spáni , en er á ferðalagi hér á landi . Lögreglan í Reykjavík vill koma því á framfæri við eigendur hjólhýsa og húsbíla að athuga hvort maðurinn hafi farið þar inn og lagst fyrir . Hann hefur haldið til í húsbíl á bifreiðastæði við Háleitisbraut 103 í Reykjavík . Maðurinn mun vera lungnasjúklingur og getur ekki gengið mikið án súrefnis . Hann fór að heiman frá sér um kl. 21 í gærkvöldi og ætlaði að fara gangandi í hraðbanka . Lögreglan vill koma því á framfæri að fólk athugi með bílskúra eða geymslur á lóðum sínum . Það sé ekki ólíklegt að hann gæti hafa farið inn í þannig húsnæði til að leita sér skjóls . Eric John Burton var klæddur í rauðan og brúnan frakka , bláar gallabuxur og brúna skó . Hann er um 180 cm á hæð , grannur með grásprengt hár .